Ouarglin kieli

Ouargli eli tagargrent (omakielinen  nimitys teggargrənt) on pohjoisten berberikielten zenati-ryhmään kuuluva kielimuoto. Sitä puhutaan Algerian Ouarglan keidaskaupungissa sekä 20 kilometriä luoteeseen sijaitsevassa Ngouçassa. Puhujamääräksi arvioidaan alle 10 000 tai 5 000 henkeä. 

Oman kielensä lisäksi Ouarglan berberit puhuvat arabiaa. Kaupungin kolmen heimon sekä Ngouçan kielimuotojen välillä on pieniä eroja. Ouarglista on olemassa Samuel Biarnayn laatima kieliopillinen kuvaus (1908) sekä Jean Delheuren sanakirja (1987).

Lähteet

Luokka:Algerian kielet
Luokka:Berberikielet